CELEX: 32017R1550
Language: da
Date: 2017-07-14 00:00:00
Title: Kommissionens delegerede forordning (EU) 2017/1550 af 14. juli 2017 om tilføjelse af et bilag til Europa-Parlamentets og Rådets forordning (EU) 2016/1076 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler

15.9.2017   
            
            
               DA
            
            
               Den Europæiske Unions Tidende
            
            
               L 237/57
            
         KOMMISSIONENS DELEGEREDE FORORDNING (EU) 2017/1550
   af 14. juli 2017
   om tilføjelse af et bilag til Europa-Parlamentets og Rådets forordning (EU) 2016/1076 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1076 af 8. juni 2016 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 4, stk. 3, og artikel 22, og
   ud fra følgende betragtninger:
   
               (1)
            
            
               Forordning (EU) 2016/1076 anvender markedsadgangsordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der har indgået aftaler om indgåelse af økonomiske partnerskabsaftaler eller aftaler, som fører til indgåelse af økonomiske partnerskabsaftaler (ØPA'er) med EU.
            
         
               (2)
            
            
               Den økonomiske partnerskabsaftale mellem den Europæiske Union og dens medlemsstater på den ene side og SADC-ØPA-landene på den anden side (»EU-SADC-ØPA'en«) har fundet midlertidig anvendelse siden den 10. oktober 2016.
            
         
               (3)
            
            
               Kommissionen tillægges beføjelser til at vedtage delegerede retsakter i overensstemmelse med artikel 4, stk. 3, og artikel 22 i forordning (EU) 2016/1076 med henblik på at tilføje et bilag til denne forordning, indeholdende bestemmelser om markedsadgangsordningen for indførsel til Den Europæiske Union af varer med oprindelse i Sydafrika, da de relevante handelsbestemmelser i aftalen om handel, udvikling og samarbejde (»handels-, udviklings- og samarbejdsaftalen«) er blevet afløst af de relevante bestemmelser i EU-SADC-ØPA'en —
            
         VEDTAGET DENNE FORORDNING:
   Artikel 1
   Bilag V om markedsadgangsordningen for indførsel til EU af varer med oprindelse i Sydafrika som anført i bilaget til nærværende forordning tilføjes til forordning (EU) 2016/1076.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juli 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 185 af 8.7.2016, s. 1.
   
      BILAG
      »
            BILAG V
            
               EU'S TOLD PÅ VARER MED OPRINDELSE I SYDAFRIKA
            
            Varer med oprindelse i Sydafrika indføres til EU i overensstemmelse med den behandling, der er fastsat for Sydafrika i bilag I til SADC-ØPA'en, jf. artikel 24, stk. 2.
            Artikel 9-20 i denne forordning finder anvendelse på Sydafrika.
         «